32. ΝΟΜΟΘΕΤ. ΔΙΑΤΑΓΜΑ υπ’ αριθ. 1025 της 10/12 Νοεμ. 1971 (ΦΕΚ Α΄ 228) Περί κώδικος καταστάσεως δικαστικών υπαλλήλων. ΄Αρθρ.42.-1.Απαγορεύεται απολύτως εις τους κλητήρας η ενέργεια επιδόσεως πολιτικών δικογράφων και η εκτέλεσις πολιτικών αποφάσεων, επιφυλασσομένων των διατάξεων του άρθρ. 122 παρ. 2 και 3 του Β.Δ. 657/1971 «περί Κωδικοποιήσεως των διατάξεων του Κώδικος Πολιτικής Δικονομίας και του Εισαγωγικού αυτού Νόμου». 2.Απαγορεύεται επίσης εις αυτούς και η συμμετοχή των ως μαρτύρων ακόμη, εις τας ανωτέρω πράξεις, επί ποινή ακυρότητος της επιδόσεως ή εκτελέσεως. Ο παραβάτης διώκεται και ποινικώς επί παραβάσει καθήκοντος. ΄Αρθρ.43.-Κατά την εκτέλεσιν των καθηκόντων των, οι κλητήρες των δικαστηρίων δικαιούνται να ζητήσουν την συνδρομήν της αστυνομίας ή άλλης ενόπλου κρατικής δυνάμεως. Καταργήθηκε, εκτός των άρθρ. 42 και 43 από το άρθρ. 157 Νόμ. 2812/9-10 Μαρτ. 2000 (ΦΕΚ Α΄67) κατωτ. αριθ. 110. 